Järgnes kollektiivide juhtide austamine ja kingituste jagamine. Kõigile lilled, kommikarbid, padjad ja vaibad koduteele kaasa. Tänusõnu lausuti Tootsi vallavalitsuse aadressil ja eriliselt rõhutati peokorraldamise eduka läbiviimise puhul Rahvakultuuri Arendus- ja Koolituskeskuse juhti Jekaterina Põldotsa, samuti pälvis suure tunnustuse peo  ettevalmistamise eest Kati Põldots. Tema oli ka üks nendest, kes suurte tuulehoogude ajal hoidis katust oma kohal. Tootsi poolne projektijuht oli Kultuuri ja Spordikeskuse spordispetsialist Kaja Kerge. Ühtekokku aga oli asutusi ja organisatsioone tervelt kümmekond nimetust, kes ühel või teisel viisil kordaminekule kaasaaitasid. Pidu lõppes "Memmede rõõmulauluga" V. Osaila viisil "Valged roosid".